《题吴生画桃源图》
宋代·胡致隆

王宰五日画一石，左思十年赋三都。谁似今时吴道子，咄嗟能办武陵图。

武陵不与人间隔，可怜旧日无寻觅。苍苍烟水只依然，试倩渔舟问消息。

作者简介：胡致隆，字藏之，临江（今江西樟树西南）人。自号萧滩居士。父彦明与黄庭坚进士同年，故以诗取知于庭坚。事见《芦浦笔记》卷一○。今录诗九首。